CELEX: E2016C0139
Language: sl
Date: 2016-06-28 00:00:00
Title: Odločba Nadzornega organa Efte št. 139/16/COL z dne 28. junija 2016 o odobritvi odstopanja Norveške od Uredbe (ES) št. 216/2008 Evropskega parlamenta in Sveta v zvezi z določbami o omejitvi trajanja poleta za letalskega prevoznika Widerøes Flyveselskap AS [2016/2014]

17.11.2016   
            
            
               SL
            
            
               Uradni list Evropske unije
            
            
               L 310/87
            
         ODLOČBA NADZORNEGA ORGANA EFTE
   št. 139/16/COL
   z dne 28. junija 2016
   o odobritvi odstopanja Norveške od Uredbe (ES) št. 216/2008 Evropskega parlamenta in Sveta v zvezi z določbami o omejitvi trajanja poleta za letalskega prevoznika Widerøes Flyveselskap AS [2016/2014]
   NADZORNI ORGAN EFTE JE –
   
      ob upoštevanju akta iz točke 66n Priloge XIII k Sporazumu EGP,
      
         Uredbe (ES) št. 216/2008 Evropskega parlamenta in Sveta z dne 20. februarja 2008 o skupnih predpisih na področju civilnega letalstva in ustanovitvi Evropske agencije za varnost v letalstvu in razveljavitvi Direktive Sveta 91/670/EGS, Uredbe (ES) št. 1592/2002 in Direktive 2004/36/ES
          (1)
         , kakor je bila spremenjena (v nadaljnjem besedilu: akt),
      kakor je bil prilagojen Sporazumu EGP s Protokolom 1 k Sporazumu, in zlasti člena 14(7) Akta,
   
   ob upoštevanju mnenja Odbora Efte za promet z dne 10. junija 2016,
   ob upoštevanju Odločbe št. 103/13/COL Nadzornega organa Efte (v nadaljnjem besedilu: nadzorni organ) z dne 13. marca 2013 o pooblastitvi člana kolegija s posebno odgovornostjo za promet, da sprejme nekatere odločitve in ukrepe (dok. št. 578349),
   ob upoštevanju naslednjega:
   Norveška je nadzorni organ Efte in Evropsko agencijo za varnost v letalstvu (v nadaljnjem besedilu: agencija) obvestila o svoji nameri, da letalskemu prevozniku „Widerøes Flyveselskap AS“ odobri odstopanje od določb ORO.FTL.210(a) Priloge III k Uredbi Komisije (EU) št. 965/2012 (2) v zvezi z najvišjim skupnim številom delovnih ur, ki jih lahko opravi član posadke v katerih koli 7, 14 in 28 zaporednih dneh, z odobritvijo individualne specifikacijske sheme za trajanje poleta za letalskega prevoznika.
   Letalski prevoznik predlaga naslednjo shemo:
   
                
            
            
               Skupna obdobja dolžnosti, za katera je lahko razporejen član posadke, ne presegajo:
               
                           (1)
                        
                        
                           omejitve 70 delovnih ur, ki so lahko razporejene v katerih koli zaporednih sedmih dneh v katerem koli zaporednem 14-dnevnem obdobju (namesto 60 delovnih ur);
                        
                     
                           (2)
                        
                        
                           omejitve 90 delovnih ur v katerem koli zaporednem 14-dnevnem obdobju (namesto 110 delovnih ur);
                        
                     
                           (3)
                        
                        
                           največ 180 delovnih ur v katerih koli zaporednih 28 dneh (namesto 190 delovnih ur), ki so čim bolj enakomerno razporejene v celotnem obdobju.
                        
                     
         Sistem razporeda dela, ki ga prevoznik predlaga (7 dni dela / 7 dni prosto) za pilote in kabinsko osebje, izhaja iz njegovih operacij na zračnih poteh do regionalnih letališč na Norveškem in z njih ter dejstva, da njegovi člani posadke potujejo od svojega prebivališča do baze, kjer je posadka.
   Nadzorni organ na podlagi ocene Evropske agencije za varnost v letalstvu ugotavlja, da bi lahko takšna shema zagotovila enakovredno raven varnosti, kot jo zagotavlja uporaba določb ORO.FLT.210(a) Priloge III k Uredbi (EU) št. 965/2012, če bodo poleg blažilnih ukrepov, ki jih predlaga prevoznik in so navedeni v dopisu Norveške z dne 9. decembra 2015, izpolnjeni tudi pogoji iz Priloge.
   Ukrepi iz te odločbe so v skladu z mnenjem Odbora Efte za promet –
   SPREJEL NASLEDNJO ODLOČBO:
   Člen 1
   Norveška lahko odobri odstopanje od določb ORO.FLT.210(a) Priloge III k Uredbi (EU) št. 965/2012, ki letalskemu prevozniku „Widerøes Flyveselskap AS“ dovoljujejo uporabo naslednje individualne specifikacijske sheme za trajanje poleta:
   
                
            
            
               Skupna obdobja dolžnosti, za katera je lahko razporejen član posadke, ne presegajo:
               
                           (i)
                        
                        
                           omejitve 70 delovnih ur, ki so lahko razporejene v katerih koli zaporednih sedmih dneh v katerem koli zaporednem 14-dnevnem obdobju;
                        
                     
                           (ii)
                        
                        
                           omejitve 90 delovnih ur v katerem koli zaporednem 14-dnevnem obdobju ter
                        
                     
                           (iii)
                        
                        
                           največ 180 delovnih ur v katerih koli zaporednih 28 dneh, ki so čim bolj enakomerno razporejene v celotnem obdobju,
                        
                     
         če so izpolnjeni pogoji iz Priloge in blažilni ukrepi iz uradnega obvestila Norveške z dne 9. decembra 2015.
   Člen 2
   Vse države Efte so upravičene do uporabe istih ukrepov iz člena 1, določenih v Prilogi k tej odločbi, in zanje velja obveznost obveščanja iz člena 14(6) akta.
   Člen 3
   Ta odločba je naslovljena na Norveško. Verodostojna je različica v angleškem jeziku.
   Člen 4
   O tej odločbi se uradno obvestijo Norveška, Islandija in Lihtenštajn.
   
      V Bruslju, 28. junija 2016
      
         
            Za Nadzorni organ Efte
         
         Helga JÓNSDÓTTIR
         
            Članica kolegija
         
         Carsten ZATSCHLER
         
            Direktorica
         
      
   
   
      (1)  UL L 79, 19.3.2008, str. 1.
   
      (2)  Akt, naveden v točki 66nf Priloge XIII k Sporazumu EGP (Uredba Komisije (EU) št. 965/2012 z dne 5. oktobra 2012 o tehničnih zahtevah in upravnih postopkih za letalske operacije v skladu z Uredbo (ES) št. 216/2008 Evropskega parlamenta in Sveta (UL L 296, 25.10.2012, str. 1), kakor je bila spremenjena), kakor je bil prilagojen Sporazumu EGP s Protokolom 1 k Sporazumu.
   
      PRILOGA
      
         POGOJI ZA UPORABO ODSTOPANJA
      
      
                  (i)
               
               
                  Letalski prevoznik deluje po pravilih obvladovanja tveganj zaradi utrujenosti (Fatigue Risk Management – FRM) v skladu z določbami ORO.FTL.120 Priloge III k Uredbi (EU) št. 965/2012 in stalno spremlja učinkovitost predlaganih blažilnih ukrepov. Pravila FRM odobri Norveška uprava za civilno letalstvo najpozneje do 1. januarja 2017.
               
            
                  (ii)
               
               
                  Prevoznik doseže mejnike svojega izvedbenega načrta za pravila FRM, ki ga je predstavil Norveški upravi za civilno letalstvo v svojem zahtevku za odstopanje.
               
            
                  (iii)
               
               
                  Prevoznik zagotovi Norveški upravi za civilno letalstvo preverjanje prilagojenih elementov svoje specifikacijske sheme za trajanje poleta (npr. čas poročanja in dolžnost po letenju) na podlagi podatkov, zlasti če ti vplivajo na čas, ki je potreben za počitek.
               
            
                  (iv)
               
               
                  Prevoznik vključi spremljanje trendov v okviru spremljanja podatkov o letih (Flight Data Monitoring – FDM) kot povod za nadaljnje preiskave svojih reaktivnih postopkov FRM.
               
            
                  (v)
               
               
                  Prevoznik dokaže, da se njegov sistem poročanja o utrujenosti razvija v smeri bolj proaktivne stopnje, v prvih 24 mesecih od odobritve odstopanja. Mejniki za ocenjevanje sistema prevoznika za poročanje o utrujenosti so vključeni v celosten program nadzora za prevoznika.
               
            
                  (vi)
               
               
                  Norveška uprava za civilno letalstvo pozorno in redno spremlja, kako postopek, ki ga prevoznik uporablja za zagotavljanje varnosti v okviru pravil FRM, prepoznava in blaži potencialna tveganja zaradi utrujenosti, ki nastanejo v prvih 24 mesecih odstopanja. Po tem obdobju Norveška uprava za civilno letalstvo spremlja učinkovitost prevoznikovega FRM v okviru svojih rednih nadzornih dejavnosti.
               
            
                  (vii)
               
               
                  Norveška uprava za civilno letalstvo zagotovi, da je v prvih 24 mesecih po odobritvi odstopanja izvedena neodvisna sorazmerna ocena učinkov odobrenega odstopanja. Pri tem se analizirajo podatki o utrujenosti kabinskega osebja in letalske posadke, vključno z najmanj dvema viroma objektivnih podatkov (npr. psihomotorični test (Psychomotor Vigilance Test – PVT), aktimetrija), da se preveri učinkovitost predlaganih blažilnih ukrepov, da se vključijo vsaj:
                  
                              —
                           
                           
                              učinki kumulativne utrujenosti zaradi visoke delovne obremenitve, ki je posledica velikega števila sektorjev, in
                           
                        
                              —
                           
                           
                              učinek uporabe nadurnega dela na kumulativno utrujenost, da se zagotovijo dokazi za opredelitev učinkovite preskriptivne omejitve za uporabo nadurnega dela.
                           
                        Pri tej oceni se ocenijo učinki najmanj štirih zaporednih sklopov ciklov dolžnosti in počitka v delovno najbolj obremenjenih obdobjih pod pogoji odstopanja, upoštevajo pa se ugotovitve prevoznikovega FRM ter znanstveni podatki in regulativni okvir, ki so takrat na voljo.
               
            
                  (viii)
               
               
                  Poročilo o učinkih odobrenega odstopanja se skupaj z oceno iz odstavka (vii) predloži nadzornemu organu in agenciji najpozneje 2 leti po začetku uporabe odstopanja.
               
            
                  (ix)
               
               
                  Nadzorni organ Efte ob pomoči Evropske agencije za varnost v letalstvu pregleda odobreno odstopanje glede na navedeno poročilo in oceno ter si pridržuje pravico, da spremeni, začasno prekine ali prekliče odstopanje, če meni, da je to primerno glede na takrat razpoložljive dokaze.